PMIndiaData/PMIndiaSum huggingface dataset:
আজাদ হিন্দ সরকারের হীরক জয়ন্তী অনুষ্ঠানে প্রধানমন্ত্রীর যোগদান

নেতাজী সুভাষ চন্দ্র বসুর গঠিত আজাদ হিন্দ সরকার গঠনের ৭৫তম বর্ষপূর্তিতে দিল্লীর লালকেল্লায় জাতীয় পতাকা উত্তোলন করেন প্রধানমন্ত্রী শ্রী নরেন্দ্র মোদী। আজাদ হিন্দ সরকারের হীরক জয়ন্তীর অত্যন্ত গর্বের এই অনুষ্ঠানে দেশবাসীকে অভিনন্দন জানান প্রধানমন্ত্রী। অনুষ্ঠানে তিনি বলেন, আজাদ হিন্দ ফৌজ সরকার গঠনের ক্ষেত্রে নেতাজী সুভাষ চন্দ্র বসুর এক শক্তিশালী অবিভক্ত ভারতের দৃষ্টিভঙ্গি প্রতিফলিত হয়েছিল। আজাদ হিন্দ সরকার দেশ গঠনের প্রক্রিয়ায় অত্যন্ত তৎপর ছিল এবং নিজস্ব ব্যাঙ্ক, মুদ্রা ও স্ট্যাম্প প্রকাশের ব্যাপারেও উদ্যোগ নিয়েছিল বলেও প্রধানমন্ত্রী উল্লেখ করেন। নেতাজীর অবদানের উল্লেখ করে মোদী বলেন, সুভাষ চন্দ্র বসু দূরদর্শী ছিলেন, অত্যন্ত শক্তিশালী ঔপনিবেশিক ব্রিটিশ শক্তির বিরুদ্ধে লড়াই করার জন্য ভারতীয়দের তিনি ঐক্যবদ্ধ করেছিলেন। অত্যন্ত অল্প বয়স থেকেই নেতাজী স্বাধীনতা সংগ্রামে উদ্বুদ্ধ হয়েছিলেন। তাঁর মা’কে লেখা চিঠিতেই এর উল্লেখ রয়েছে। প্রধানমন্ত্রী বলেন, নেতাজী যে শুধুমাত্র ভারতীয়দের কাছেই এক অনুপ্রেরণার উৎস ছিলেন তাই নয়, বরং বিশ্বের বিভিন্ন দেশের স্বাধীনতাকামীদের জন্যও তিনি ছিলেন অন্যতম অনুপ্রেরণা। দক্ষিণ আফ্রিকার নেতা নেলসন ম্যান্ডেলাও নেতাজীর দ্বারাই অনুপ্রাণিত হয়েছিলেন বলে প্রধানমন্ত্রী উল্লেখ করেন। প্রধানমন্ত্রী দেশবাসীকে সুভাষ চন্দ্র বসুর দেখানো পথে দেশকে এগিয়ে নিয়ে যাওয়ার কথা মনে করিয়ে দেন, নেতাজীর কাজে উদ্বুদ্ধ হয়ে দেশকে আরও উন্নয়নের দিকে এগিয়ে নিয়ে যাওয়ার জন্য দেশবাসীকে আহ্বান জানান তিনি। প্রধানমন্ত্রী আরও বলেন, বহু ত্যাগ স্বীকারের পর ভারত স্বাধীনতা অর্জন করেছে এবং সেই স্বাধীনতা রক্ষার দায়িত্ব দেশবাসীরই। জনসভায় প্রধানমন্ত্রী বলেন, রানি ঝাঁসি রেজিমেন্ট গঠনের মাধ্যমে মহিলা এবং সশস্ত্র বাহিনীর সমান সুযোগ-সুবিধার ভিত্তিপ্রস্তর নেতাজী সুভাষ চন্দ্র বসুই স্থাপন করেছিলেন। সরকার প্রকৃত অর্থেই এই ঐতিহ্য বহন করে চলেছে এবং সশস্ত্র বাহিনীতে স্থায়ী কমিশনের ক্ষেত্রে মহিলাদের সমান সুযোগ-সুবিধা দেওয়ার কথা প্রধানমন্ত্রী পুনরুল্লেখ করেন। /…
ফ্রান্সে চ্যাটেরোক্সে আরও একটি স্বর্ণপদক জয়ের জন্য প্রধানমন্ত্রী ভারতীয় শ্যুটার অবনী লেখারাকে অভিনন্দন জানিয়েছেন

নতুন দিল্লি, ১১ জুন, ২০২২ প্রধানমন্ত্রী শ্রী নরেন্দ্র মোদী ফ্রান্সে চ্যাটেরোক্স ২০২২-এ আরও একটি স্বর্ণপদক জয়ের জন্য ভারতীয় শ্যুটার অবনী লেখারাকে অভিনন্দন জানিয়েছেন। এক ট্যুইটে প্রধানমন্ত্রী বলেছেন, "#Chateauroux2022-এ আরও একটি স্বর্ণপদক জয়ে @AvaniLekhara-র জন্য গর্বিত। নতুন সাফল্যের শিখরে পৌঁছোতে তাঁর দৃঢ় সংকল্প অতুলনীয়। তাঁর এই সাফল্যে আমি তাঁকে অভিনন্দন জানাই এবং ভবিষ্যৎ প্রচেষ্টার শুভেচ্ছা কামনা করি।" /
প্রধানমন্ত্রী বিজয় দিবস উপলক্ষে ১৯৭১-এর যুদ্ধে অংশ নেওয়া সাহসী সৈনিকদের স্মরণ করলেন

প্রধানমন্ত্রী শ্রী নরেন্দ্র মোদী আজ বিজয় দিবস উপলক্ষে ১৯৭১-এর যুদ্ধে অংশগ্রহণকারী সাহসী সৈনিকদের স্মরণ করেন। এক বার্তায় প্রধানমন্ত্রী বলেন – “বিজয় দিবস উপলক্ষে ভারতীয় সৈনিকদের সাহস, শৌর্য ও বীরত্বকে শ্রদ্ধা জানাই। ১৯৭১ সালের আজকের দিনে আমাদের সেনারা যে ইতিহাস রচনা করেছিলেন, তা স্বর্ণাক্ষরে লেখা থাকবে।” /
গুয়াহাটিতে উচ্চ পর্যায়ের একগুচ্ছ বৈঠকে উত্তর-পূর্বাঞ্চলীয় রাজ্যগুলির বন্যা পরিস্থিতি খতিয়ে দেখে ২,০০০ কোটি টাকারও বেশি সহায়তার কথা ঘোষণাপ্রধানমন্ত্রীর

প্রধানমন্ত্রী শ্রী নরেন্দ্র মোদী উত্তর-পূর্বাঞ্চলের বন্যা কবলিত রাজ্যগুলির ত্রাণ, পুনর্বাসন,পুনর্গঠন ও বন্যা মোকাবিলা সংক্রান্ত ব্যবস্থা গ্রহণের জন্য ২,০০০ কোটি টাকারওবেশি ত্রাণ প্যাকেজের কথা ঘোষণা করেছেন। গুয়াহাটিতে একগুচ্ছ উচ্চ পর্যায়ের বৈঠকেসংশ্লিষ্ট রাজ্যগুলিতে বন্যা পরিস্থিতি ও ত্রাণ ব্যবস্থা পর্যালোচনার পর প্রধানমন্ত্রীএই ঘোষণা করেন। সারাদিন ধরেপ্রধানমন্ত্রী আজ অসম, অরুণাচল প্রদেশ, মণিপুর ও নাগাল্যান্ডের পরিস্থিতি সম্পর্কেপৃথক পৃথকভাবে বিশদ পর্যালোচনা বৈঠক করেন। সংশ্লিষ্ট রাজ্যের মুখ্যমন্ত্রীরা উচ্চপদস্থ আধিকারিকদের সঙ্গে নিয়ে এইসব বৈঠকে যোগ দিয়েছিলেন। মিজোরামের মুখ্যমন্ত্রীবৈঠকে স্বয়ং উপস্থিত হতে না পারলেও তাঁর পক্ষ থেকে একটি স্মারকপত্র পেশ করা হয়। কেবলমাত্রপরিকাঠামো ক্ষেত্রের জন্যই ১,২০০ কোটি টাকারও বেশি অর্থ কেন্দ্রীয় সরকারের পক্ষথেকে দেওয়া হচ্ছে। এই অর্থ সড়ক, জাতীয় সড়ক, সেতু এবং অন্যান্য ক্ষতিগ্রস্তপরিকাঠামোর মেরামতি, রক্ষণাবেক্ষণ এবং সংস্কারে ব্যবহার করা হবে। ব্রহ্মপুত্রনদের জলধারণ ক্ষমতা বাড়াতে ৪০০ কোটি টাকার দেওয়া হবে, আর এর ফলে বন্যা নিয়ন্ত্রণেওসহায়তা ঘটবে। চলতি অর্থবছরে কেন্দ্রীয় সরকার রাজ্যের বিপর্যয় ত্রাণ তহবিলের কেন্দ্রীয় অংশ বাবদ ৬০০ কোটিটাকা দেওয়ার প্রস্তাবে অনুমোদন দিয়েছে। এর মধ্যে ৩৪৫ কোটি টাকা ইতিমধ্যেই দেওয়াহয়ে গেছে। ত্রাণ ও পুনর্বাসনের কাজে রাজ্যগুলিকে সাহায্য করতে বাকিটাও অবিলম্বেদেওয়া হবে। কেন্দ্রীয়সরকার, উত্তর-পূর্ব অঞ্চলে বারংবার বন্যার মোকাবিলায় সময়বদ্ধ দীর্ঘমেয়াদি সমাধানখুঁজতে সমন্বিত প্রয়াসের জন্য একটি সমীক্ষার উদ্দেশ্যে ১০০ কোটি টাকার সংস্থানকরবে। ভারতের মোটভূমির ৮ শতাংশ নিয়ে গঠিত উত্তর-পূর্বাঞ্চলে দেশের জলসম্পদের এক-তৃতীয়াংশ রয়েছে। এইঅঞ্চলের বিরাট জলসম্পদের উপযুক্ত ব্যবস্থাপনার জন্য কেন্দ্রীয় সরকার একটি উচ্চপর্যায়ের কমিটি গঠন করবে। এই কমিটিতে ভারত সরকারের নানা মন্ত্রক এবং রাজ্যগুলিরওযথোপযুক্ত প্রতিনিধিত্ব থাকবে। এছাড়া,প্রধানমন্ত্রীর জাতীয় ত্রাণ তহবিল থেকে উত্তর-পূর্বাঞ্চলের বন্যায় মৃতদেরপ্রত্যেকের পরিবারকে ২ লক্ষ টাকা আর গুরুতর আহতদের জন্য মাথাপিছু ৫০ হাজার টাকারএককালীন আর্থিক সহায়তার কথাও ঘোষণা করা হয়েছে।
রেল মন্ত্রক এবং ইউরোপীয় কমিশনের ডায়রেক্টরেট জেনারেল ফর মবিলিটি অ্যান্ড ট্রান্সপোর্ট প্রতিষ্ঠানের মধ্যে রেল ক্ষেত্রে সহযোগিতার লক্ষ্যে প্রশাসনিক চুক্তিতে মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে রেল মন্ত্রক ও ইউরোপীয় কমিশনের ডায়রেক্টরেট জেনারেল ফর মবিলিটি অ্যান্ড ট্রান্সপোর্ট প্রতিষ্ঠানের মধ্যে ভবিষ্যৎ প্রযুক্তির আদান-প্রদান সহযোগিতা বৃদ্ধি ও রেল ক্ষেত্রে সহযোগিতার লক্ষ্যে স্বাক্ষরিত প্রশাসনিক চুক্তি অনুমোদন করা হয়েছে। উল্লেখ করা যেতে পারে, গত তেসরা সেপ্টেম্বর এই চুক্তি স্বাক্ষরিত হয়। এই চুক্তি স্বাক্ষরের ফলে ভারতে রেল ক্ষেত্রে সংস্কার ও নিয়ন্ত্রণমূলক ব্যবস্থা গ্রহণ করা সম্ভব হবে। এর ফলে, রেল চলাচলে সুরক্ষা ও নিরাপত্তা যেমন বাড়বে, তেমনই ভারতীয় রেলের আর্থিক অবস্থাও মজবুত হবে। রেল পরিষেবায় মানোন্নয়নের পাশাপাশি, সামগ্রিক কাজকর্মে দক্ষতা বাড়বে এবং মুনাফার পরিমাণ বৃদ্ধি পাবে। এমনকি, সিগন্যাল ও রেল চলাচল নিয়ন্ত্রণ ব্যবস্থার মানও ইউরোপীয় স্তরের সমপর্যায়ে পৌঁছবে। রেল ক্ষেত্রে উদ্ভাবনে গতি আসবে এবং বিভিন্ন কাজকর্ম পরিচালিত হবে ডিজিটাল পদ্ধতিতে। আন্তর্জাতিক রেল সংক্রান্ত সম্মেলন ও গুণমান নিরূপণ সংক্রান্ত বিভিন্ন প্রতিষ্ঠানের সঙ্গে অভিজ্ঞতা বিনিময় বাড়বে। একই সঙ্গে, সমগ্র রেল ব্যবস্থায় এক কার্যকর নীতি গ্রহণ করা সম্ভব হবে, যার প্রভাব পড়বে অর্থনৈতিক, সামাজিক ও পরিবেশগত ক্ষেত্রের ওপরেও।
আফ্রিকা ও ইউরেশিয়ায় যাযাবর শিকারী পাখি সংরক্ষণ চুক্তিতে ভারতের অংশগ্রহণ

আফ্রিকা ও ইউরেশিয়ায় যাযাবর শিকারী পাখি সংরক্ষণ সংক্রান্ত একটি মউ স্বাক্ষরের বিষয়টিকে আজ অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে মন্ত্রিসভার বৈঠকটি অনুষ্ঠিত হয়। এই মউ স্বাক্ষরের ফলে বিশ্বের যে ক’টি দেশ এই প্রস্তাবটিতে সম্মতি দিয়েছে তার মধ্যে ৫৪তম দেশ হল ভারত। উল্লেখ্য, ‘র্যেপটর মউ’ নামে পরিচিত এই চুক্তিটি সম্পাদিত হয় ২০০৮-এর ২২ অক্টোবর এবং এটি রূপায়িত হয় ঐ বছরেরই নভেম্বর মাস থেকে। এর আওতায় চুক্তিবদ্ধ দেশগুলি বিরল প্রজাতির এই শিকারী পাখির সংরক্ষণের বিষয়টিতে পরস্পরের সঙ্গে সহযোগিতা করে যাবে। বাজ, শকুন, ঈগল, প্যাঁচা ইত্যাদি ৪৬ প্রজাতির শিকারী পাখি রয়েছে আমাদের ভারতেই। বিশ্বে এই ধরনের পাখির প্রজাতির সংখ্যা ৭৬টির মতো।
২০১৮-র ওষুধপত্র সংক্রান্ত বিলের ভারতীয় ব্যবস্হা বিষয়ক জাতীয় কমিশন গঠনের অনুমতি দিল কেন্দ্রীয় মন্ত্রিসভা

কেন্দ্রীয় মন্ত্রিসভা শুক্রবার ২০১৮-র ওষুধপত্র সংক্রান্ত বিলের ভারতীয় ব্যবস্হা বিষয়ক জাতীয় কমিশন গঠন করার অনুমতি দিয়েছে। এরফলে, চলতি নিয়ামক সংস্হা ভারতীয় ওষুধপত্র সংক্রান্ত কেন্দ্রীয় পর্ষদটি আর থাকবে না। নতুন কমিশন এসংক্রান্ত ব্যবস্হায় আরও বেশি স্বচ্ছতা আনার প্রয়াস চালাবে। খসড়া বিলটিতে চারটি স্বশাসিত পর্ষদকে নিয়ে একটি জাতীয় কমিশন গঠন করার সংস্হান রয়েছে, যেগুলি আর্য়ুবেদ, সিদ্ধ এবং সোয়ারিপা শিক্ষা পরিচালনা করবে। এছাড়াও দুটি অভিন্ন বোর্ড থাকবে- প্রথমটি হল, পরিমাপের বোর্ড এবং দ্বিতীয়টি হল, ভারতীয় চিকিৎসা সংক্রান্ত প্রতিষ্ঠানগুলিকে চিকিৎসকদের নাম নথিভুক্ত করার ব্যাপারে গঠিত বোর্ড। খসড়া বিলটি একটি অভিন্ন প্রবেশিকা পরীক্ষার ব্যাপারেও প্রস্তাব এনেছে, যারফলে সমস্ত স্নাতক ছাত্রছাত্রীদের এই পরীক্ষা দিয়ে প্র্যাক্টিস করার লাইসেন্স পেতে পারবেন। একইসঙ্গে বিলে শিক্ষকের যোগ্যতা সংক্রান্ত পরীক্ষার প্রস্তাব দেওয়া হয়েছে। খসড়া বিলটি ভারতীয় চিকিৎসা শিক্ষা ব্যবস্হায় সংস্কার আনায় প্রয়াসী। প্রস্তাবিত নিয়ামক কাঠামোটি সাধারণ মানুষের স্বার্থরক্ষার ব্যাপারে আরও বেশি স্বচ্ছতা বজায় রাখায় প্রয়াসী হবে। /…
ভারত ও ব্রাজিলের মধ্যে জেবু ক্যাটল জেনোমিক্স এবং সহযোগিতামূলক প্রজনন প্রযুক্তি’র ক্ষেত্রে সহযোগিতার জন্য মউ-এ অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদির পৌরহিত্যেকেন্দ্রীয় মন্ত্রিসভা বুধবার ভারতও ব্রাজিলের মধ্যে জেবু ক্যাটল জেনোমিক্স এবং সহযোগিতামূলক প্রজনন প্রযুক্তি’রক্ষেত্রে সহযোগিতার জন্য স্বাক্ষরিত সমঝোতা স্মারক (মউ) নিয়ে অবহিত হলো| ২০১৬সালের অক্টোবর মাসে এই মউ স্বাক্ষরিত হয়েছে| এই মউ ভারত ও ব্রাজিলের মধ্যেকার বন্ধুত্বপূর্ণ সম্পর্ককে আরও এগিয়ে নিয়েযাবে এবং পারস্পরিক সম্মতিমূলক পদ্ধতির যৌথ কর্মকাণ্ডের মাধ্যমে গবাদি পশুরক্ষেত্রে জেনোমিক্স ও সহযোগিতামূলক প্রজনন প্রযুক্তির (এ.আর.টি.) উন্নয়নে উত্সাহপ্রদান করবে| নিয়মিতভাবে কাজকর্ম নির্ধারণ ও উন্নয়নমূলক কর্মপরিকল্পনা এবং পাশাপাশি এরমূল্যায়নের প্রয়োজনে দুই পক্ষ থেকে সমান সংখ্যক প্রতিনিধি নিয়ে একটি রূপায়ণ কমিটিগঠন করা হবে| একে দুগ্ধক্ষেত্রে দীর্ঘস্থায়ী উন্নয়ন তথা প্রাতিষ্ঠানিকশক্তিবৃদ্ধির ওপর ভিত্তি করে বর্তমান জ্ঞানকে বিস্তীর্ণ করার উদ্দেশ্যে গবাদি পশুও মোষ-এর বংশবৃদ্ধির উন্নয়নের ক্ষেত্রে যৌথ পরিকল্পনার মাধ্যমে রূপায়িত করা হবে| এই মউ বৈজ্ঞানিক সহযোগিতাকে উত্সাহিত করবে এবং এগিয়ে নিয়ে যাবে| তাছাড়াকিছু বিষয়ের ওপর ভিত্তি করে জেবু ক্যাটল-এর ক্ষেত্রে জেনমিক সিলেকশন কর্মসূচি গঠনকরবে| যার মধ্যে রয়েছে—(ক)জেবু ক্যাটল ও তাদের মিশ্রণ এবং মোষের মধ্যে জেনমিকেরব্যবহার, (খ)গবাদি পশু ও মোষের মধ্যে সহযোগিতামূলক প্রজনন প্রযুক্তির (এ.আর.টি.)ব্যবহার, (গ)জেনমিক এবং সহযোগিতামূলক প্রজনন প্রযুক্তিতে দক্ষতার উন্নয়ন (ঘ)দুইদেশের আইন ও বিধির সঙ্গে মিলিয়ে জেনমিক এবং এ.আর.টি.’র সংশ্লিষ্ট গবেষণা ও উন্নয়ন| ভারতে এর জন্য যে আইন রয়েছে তা হচ্ছে,ভারত সরকারের ট্রানসাকশান অফ বিজনেস রুল, ১৯৬১ এর রুল ৭ (ডি.)(I)| ………
সিএ দিবস উপলক্ষ্যে সকল চাটার্ড অ্যাকাউনটেন্টকে প্রধানমন্ত্রীর শুভেচ্ছা

নয়াদিল্লী, ০১ জুলাই, ২০২২ প্রধানমন্ত্রী শ্রী নরেন্দ্র মোদী সিএ দিবস উপলক্ষ্যে সকল চাটার্ড অ্যাকাউনটেন্টকে শুভেচ্ছা জানিয়েছেন। শ্রী মোদী একটি ভিডিও সকলের সঙ্গে ভাগ করে নিয়েছেন, যেখানে তিনি অর্থনীতিতে চাটার্ড অ্যাকাউনটেন্টদের গুরুত্ব সম্পর্কে তাঁর মতামত প্রকাশ করেছেন। এক ট্যুইট বার্তায় তিনি বলেছেন, “আমাদের অর্থনীতিতে একজন চাটার্ড অ্যাকাউনটেন্টের গুরুত্বপূর্ণ ভূমিকা রয়েছে। সিএ দিবসে সকল চাটার্ড অ্যাকাউনটেন্টকে শুভেচ্ছা জানাই, তাঁরা যেন অর্থনীতির বিকাশে এবং স্বচ্ছতা বজায় রাখার জন্য কঠোর পরিশ্রম করে যেতেথাকেন।”
হুনার হাটের মতন উদ্যোগে  সকলের  সক্রিয় অংশ গ্রহণের আহ্বান প্রধানমন্ত্রীর

‘মন কি বাত ২.০’-র নবম পর্বে প্রধানমন্ত্রী শ্রী নরেন্দ্র মোদী, দিল্লির হুনার হাটের মত উদ্যোগে তাঁর সফরের কথা উল্লেখ করেন। তিনি বলেন, “কিছুদিন আগে আমি দিল্লির হুনর হাটে, ছোট একটি জায়গায়, দেশের বিশালতা, সংস্কৃতি, পরম্পরা, খাদ্যাভ্যাস আর আবেগের বিবিধ রূপ দেখতে পেলাম। সাবেকী বস্ত্র ও হস্তশিল্প, গালিচা, বাসন, বাঁশ এবং পিতলের জিনিস, পাঞ্জাবের ফুলকারি, অন্ধ্রপ্রদেশের অসাধারণ চামড়ার কাজ, তামিলনাড়ুর চমৎকার সব চিত্রকলা, উত্তরপ্রদেশের পিতলের সামগ্রী, ভাদোহীর গালিচা, কচ্ছের তামার জিনিস, অনেক রকম বাদ্যযন্ত্র — সারা ভারতের কলানৈপুণ্য আর কৃষ্টির অনন্য নিদর্শন”। প্রধানমন্ত্রী তাঁর মন কি বাত অনুষ্ঠানে অংশগ্রহণকারী শিল্পীদের কথা উল্লেখ করেন। এঁদের মধ্যে একজন ভিন্ন ভাবে সক্ষম মহিলা। শ্রী মোদী বলেন, “তিনি আমাকে বললেন যে আগে ফুটপাথে বসে উনি নিজের আঁকা ছবি বিক্রি করতেন। কিন্তু হুনর হাটের সঙ্গে সংযুক্ত হবার পর তাঁর জীবনটাই বদলে গেছে। আজ তিনি যে শুধু স্বনির্ভর হয়েছেন তাই-ই নয়, নিজের একটা বাসস্থানও কিনে নিতে পেরেছেন”। তিনি উল্লেখ করেন, এই হাট একদিকে যেমন কলানৈপুণ্য প্রদর্শনের এক মঞ্চ হয়ে উঠেছে সেই সঙ্গে দোসর হয়েছে এই সব মানুষের স্বপ্ন উড়ানেরও। প্রধানমন্ত্রী বলেন, “এ এমন এক জায়গা যেখানে দেশের হরেক রকম বৈচিত্র্য চোখে পড়বেই। শিল্পকলা তো আছেই, সেই সঙ্গে আমাদের খাওয়া দাওয়ার বৈচিত্র্যও কিছু কম নয়”। এই ধরণের আয়োজনে সক্রিয়ভাবে অংশগ্রহনের জন্য তিনি জনগণের প্রতি আহ্বান জানান। “ভারতের সর্বত্রই এই ধরনের মেলা, প্রদর্শনীর আয়োজন হয়ে আসছে। ভারতকে জানতে হলে, ভারতকে যথার্থ অনুভব করতে হলে সুযোগ পেলেই এই সব জায়গায় অবশ্যই যাওয়া দরকার। এখানে শুধু যে আপনার নিজের দেশের শিল্পকলা আর সংস্কৃতির সঙ্গে সংযোগ ঘটবে তাই নয়, সেই সঙ্গে আপনি দেশের মেহনতী শিল্পীদের, বিশেষত, মহিলাদের সমৃদ্ধির শরিক হতে পারবেন” বলে জানান প্রধানমন্ত্রী। ebruary..
দেশের বিভিন্ন প্রান্তের নানা উৎসবের জন্য দেশবাসীকে শুভেচ্ছা জানালেন প্রধানমন্ত্রী

প্রধানমন্ত্রী শ্রী নরেন্দ্র মোদী দেশ জুড়ে বিভিন্ন উৎসবের জন্য দেশবাসীকে শুভেচ্ছা জানিয়েছেন। একাধিক ট্যুইট বার্তায় প্রধানমন্ত্রী বলেছেন, “আমরা বৈচিত্র্যের মধ্যে ঐক্য উদযাপন করছি। সম্প্রীতি এবং ভ্রাতৃত্ববোধের উদযাপন করছি। আগামী দিনগুলিতে সারা দেশের মানুষ নানা ধরনের উৎসব পালন করবেন। এই উপলক্ষে প্রত্যেককে শুভেচ্ছা। প্রত্যেকের জীবন সুখ ও সমৃদ্ধিতে ভরে উঠুক।” বৈশাখীর শুভেচ্ছা সকলকে! “পবিত্র বৈশাখী পালন করুন। এই পবিত্র দিনটি যেন আপনাদের সুস্বাস্থ্য এবং প্রত্যেকের সাফল্য বয়ে আনে। আমরা আমাদের সেই কঠোর পরিশ্রমী কৃষকদের অভিবাদন জানাই যাঁরা আমাদের দেশকে খাদ্য যোগান।” প্রাণবন্ত ওড়িয়া সমাজকে জানাই শুভ নববর্ষ! “এক নতুন বছর এবং নতুন প্রত্যাশা ও নতুন আশা! এই মহা বিষুব সংক্রান্তি যেন আপনাদের সকল ইচ্ছা পূরণ করে। সকলের সুখ ও শান্তির জন্য প্রার্থনা করি।” প্রিয় তামিল বোন ও ভাইয়েরা, আসন্ন এক সুন্দর বছরের জন্য প্রার্থনা করছি। “আমার বোন ও ভাইয়েদের পুথান্ডুর শুভেচ্ছা। আগামী বছরটি যেন আপনাদের সকল প্রত্যাশা পূরণ করে। প্রত্যেকে সুখী ও স্বাস্থ্যবান হন।” /
মাতৃত্বকালীন সুযোগ-সুবিধা দান কর্মসূচি দেশের সর্বত্র রূপায়নের প্রস্তাবে কর্ম-পরবর্তী অনুমোদন দিল কেন্দ্রীয় মন্ত্রিসভা

মাতৃত্বকালীন সুযোগ-সুবিধাদান সম্পর্কিত কর্মসূচিটি দেশের সর্বত্রযাতে রূপায়িত হয় সেই লক্ষ্যে একটি প্রস্তাবে আজ কর্ম-পরবর্তী অনুমোদন দিলকেন্দ্রীয় মন্ত্রিসভা। এবছরের পয়লা জানুয়ারি থেকে দেশের সবকটি জেলাতেই এই কর্মসূচিটিরপ্রসার ঘটানো হয়েছে। উল্লেখ্য, গত বছর ৩১ ডিসেম্বর তারিখে প্রধানমন্ত্রী তাঁর একভাষণে মাতৃত্বকালীন সুযোগ-সুবিধা ভারতের সর্বত্র প্রসারের কথা ঘোষণা করেছিলেন। প্রসূতি মায়েদের আয় ও উপার্জনের ক্ষেত্রে যাতে কোনরকম ব্যঘাত না ঘটেএবং প্রসব পরবর্তী পর্যায়ে তাঁরা যাতে পর্যাপ্ত বিশ্রামের সুযোগ পান তা নিশ্চিতকরাই মাতৃত্বকালীন সুযোগ-সুবিধা সম্পর্কিত কর্মসূচির লক্ষ্য ও উদ্দেশ্য। শুধু তাইনয়, ঐ বিশেষ অবস্হায় তাঁরা যাতে পুষ্টির সুযোগ থেকে বঞ্চিত না থাকেন তা নিশ্চিতকরাও ঐ কর্মসূচির অন্যতম উদ্দেশ্য। এই কর্মসূচি রূপায়ণে ০১.০১.২০১৭ থেকে ৩১.০৩.২০২০ পর্যন্ত কেন্দ্র ওরাজ্য সরকারগুলির মিলিত ব্যয়ের পরিমাণ ১২,৬৬১ কোটি টাকা। ঐ সময়কালের মধ্যেশুধুমাত্র কেন্দ্রীয় সরকারের পক্ষ থেকেই ব্যয়ের মাত্রা দাঁড়াবে ৭৯৩২ কোটি টাকা। আজ মন্ত্রিসভার বৈঠকে নেতৃত্ব দেন প্রধানমন্ত্রী শ্রী নরেন্দ্র মোদীস্বয়ং। /
কাস্টমস্‌ ক্ষেত্রে ভারত-কাতার সহযোগিতা : চুক্তি স্বাক্ষরের প্রস্তাবে অনুমোদন কেন্দ্রীয় মন্ত্রিসভার

কাস্টম্‌স-এর ক্ষেত্রে ভারত ও কাতারের মধ্যে এক সহযোগিতা চুক্তি স্বাক্ষরের প্রস্তাবে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আজ এই অনুমোদন দানের সিদ্ধান্ত নেওয়া হয়। এই সহযোগিতা চুক্তি স্বাক্ষরের ফলে কাস্টমস্‌ সংক্রান্ত বেআইনি কাজকর্ম ও অপরাধ মোকাবিলা করা দুটি দেশের পক্ষেই সহজতর হয়ে উঠবে। শুধু তাই নয়, এর ফলশ্রুতিতে একদিকে যেমন দু’দেশের মধ্যে শিল্প সহযোগিতার প্রসার ঘটবে, অন্যদিকে তেমনই দুটি দেশের মধ্যে পণ্য চলাচলের ক্ষেত্রে ছাড়পত্র দেওয়ার ব্যবস্থাটিকে দক্ষতার সঙ্গে নিয়ন্ত্রণ করা যাবে।
ব্যবসায়ীদেরকেও পেনশন ব্যবস্থার আওতায় নিয়ে আসা হচ্ছে

ব্যবসা-বাণিজ্যের ক্ষেত্রে ভারতের এক সমৃদ্ধ ঐতিহ্য রয়েছে। দেশের অর্থনৈতিক বিকাশে ব্যবসায়ীরা বড় অবদান রাখেন। ব্যবসায়ী মহলের স্বার্থে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা এক নতুন প্রকল্প শুরুর সিদ্ধান্ত নিয়েছে। এই প্রকল্পের মাধ্যমে ব্যবসায়ী মহলকে পেনশন ব্যবস্থার আওতায় নিয়ে আসা হচ্ছে। সর্বজনীন সামাজিক নিরাপত্তার এক মজবুত কাঠামো গড়ে তোলার লক্ষ্যে এই উদ্যোগ প্রধানমন্ত্রীর দূরদৃষ্টির এক গুরুত্বপূর্ণ অঙ্গ। নতুন এই প্রকল্পের আওতায় ৬০ বছর বয়স থেকে সমস্ত দোকান মালিক, খুচরো ব্যবসায়ী এবং স্বনিযুক্তির সঙ্গে যুক্ত ব্যক্তিরা মাসিক তিন হাজার টাকা পেনশন পাবেন। জিএসটি লেনদেনের পরিমাণ দেড় কোটি টাকার কম এমন ১৮ থেকে ৪০ বছর বয়সী ছোটখাটো দোকান মালিক এবং স্বনিযুক্তির সঙ্গে যুক্ত ব্যক্তিরা এই পেনশন প্রকল্পের সুযোগ-সুবিধা গ্রহণ করতে পারবেন। এর ফলে, ৩ কোটির বেশি ছোট দোকান মালিক ও ব্যবসায়ী উপকৃত হবেন। প্রকল্পে সামিল হতে গেলে আধার ও ব্যাঙ্ক অ্যাকাউন্ট নম্বরের সঙ্গে স্ব-ঘোষণাপত্র জমা করতে হবে। অন্য কোনও নথির প্রয়োজন পড়বে না। সারা দেশে ৩ লক্ষ ২৫ হাজারেরও বেশি অভিন্ন পরিষেবা কেন্দ্রে গিয়ে এই প্রকল্পের জন্য নাম নথিভুক্ত করা যাবে। প্রকল্পের গ্রাহক যে পরিমাণ অর্থ মাসিক প্রিমিয়াম হিসাবে জমা করবেন, সমপরিমাণ অর্থও কেন্দ্রীয় সরকারের পক্ষ থেকে জমা করা হবে। ব্যবসায়ী মহলের জন্য পেনশন প্রদানের এই উদ্যোগ গ্রহণ করে প্রধানমন্ত্রী ও তাঁর সহযোগীরা দেশবাসীর কাছে যে অঙ্গীকার করেছিলেন, তা পূরণ করতে সমর্থ হলেন।
নয়াদিল্লিতে অনুষ্ঠিত চতুর্দশ ভারত-ইউরোপিয়ান ইউনিয়ন শিখর সম্মেলনে স্বাক্ষরিতচুক্তির তালিকা

নয়াদিল্লি: নয়া দিল্লিতে অনুষ্ঠিত চতুর্দশভারত-ইউরোপিয়ান ইউনিয়ন শিখর সম্মেলনে শুক্রবার স্বাক্ষরিত চুক্তির তালিকা: ক্রমিক নং চুক্তির নাম ভারতের স্বাক্ষরকারী ইউরোপিয়ান ইউনিয়নের স্বাক্ষরকারী ১. ইউরোপিয়ান রিসার্চ কাউন্সিলের অধীনে ইউরোপে আমন্ত্রিত ভারতীয় গবেষকদের জন্য ইউরোপিয়ান কমিশন এবং সায়েন্স এন্ড ইঞ্জিনিয়ারিং রিসার্চ বোর্ড (এস.ই.আর.বি.)-এর মধ্যে ব্যবস্থাপনার রূপায়ণ| ডক্টর আর. শর্মা (এস.ই.আর.বি. সচিব) শ্রী টমাস কোজলাওস্কি (ইউরোপিয়ান ইউনিয়ন রাষ্ট্রদূত) ২. ব্যাঙ্গালোর মেট্রো রেল প্রজেক্টের দ্বিতীয় পর্যায়ের লাইন আর.-সিক্স এর জন্য সম্পূর্ণ ঋণ ৫০ কোটি ইউরোর মধ্যে ৩০ কোটি ইউরোর অর্থনৈতিক চুক্তি| শ্রী সুভাষ চন্দ্র গর্গ (সচিব, ডি.ই.এ.) শ্রী অ্যান্ড্রু ম্যাকডাওয়েল (ই.আই.বি.-এর সহ সভাপতি) ৩. আন্তর্জাতিক সৌর জোট এবং ইউরোপিয়ান বিনিয়োগ ব্যাঙ্ক-এর অন্তর্বর্তীকালীন সচিব-কার্যালয়ের মধ্যে যৌথ ঘোষণা| শ্রী উপেন্দ্র ত্রিপাঠি (মহাসচিব, আই.এস.এ. সচিব-কার্যালয়) শ্রী অ্যান্ড্রু ম্যাকডাওয়েল (ই.আই.বি.-এর সহ সভাপতি)
শ্রীলঙ্কার রাষ্ট্রপতির সঙ্গে প্রধানমন্ত্রীর সাক্ষাৎ

প্রধানমন্ত্রী শ্রী নরেন্দ্র মোদীর শপথগ্রহণ অনুষ্ঠানে গতকাল (৩০ মে ২০১৯) শ্রীলঙ্কার রাষ্ট্রপতি শ্রী মৈত্রীপাল সিরিসেনা উপস্হিত ছিলেন। আজকে একটি দ্বিপাক্ষিক বৈঠকে রাষ্ট্রপতি সিরিসেনা প্রধানমন্ত্রীকে সাম্প্রতিক সাধারণ নির্বাচনে অভূতপূর্ব জয়লাভের পর পুনরায় দায়িত্ব গ্রহণ করার জন্য অভিনন্দন জানান। দুটি দেশের মধ্যে সম্পর্ককে দৃঢ় করা তথা এই অঞ্চলে শান্তি, সমৃদ্ধি ও নিরাপত্তা বজায় রাখার জন্য-ও তিনি প্রধানমন্ত্রী মোদীর সঙ্গে একত্রে কাজ করার ইচ্ছা পুনরায় প্রকাশ করেছেন। প্রধানমন্ত্রী মোদী রাষ্ট্রপতি সিরিসেনাকে অনুষ্ঠানে উপস্হিত থাকা এবং শুভেচ্ছার জন্য উষ্ণ ধন্যবাদ জানান। শ্রীলঙ্কার সঙ্গে বন্ধুত্বপূর্ণ দ্বিপাক্ষিক সম্পর্ক এগিয়ে নিয়ে যেতে তাঁর সরকারের দায়বদ্ধতা বজায় থাকবে বলে শ্রী মোদী জানান। দুজন রাষ্ট্রনেতা উল্লেখ করেন যে সন্ত্রাসবাদ ও চরমপন্হা এখনও মানবিকতার ক্ষেত্রে আশঙ্কাজনক এবং দুজনে দক্ষিণ এশিয়া ও ভারত মহাসাগরীয় অঞ্চলে শান্তি ও নিরাপত্তা বজায়ের স্বার্থে দ্বিপাক্ষিক সহযোগিতাকে দৃঢ়তর করে তুলতে প্রতিজ্ঞাবদ্ধ হন। /
ভারত-জার্মানি বিজ্ঞান সহযোগিতার লক্ষ্যে স্বাক্ষরিত যৌথ ঘোষণাপত্র সম্পর্কে আজ অবহিত করা হল কেন্দ্রীয় মন্ত্রিসভাকে

প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ ভারতের বিজ্ঞান ও প্রযুক্তি দপ্তর এবং জার্মানির শিক্ষা ও গবেষণা সংক্রান্তযুক্তরাষ্ট্রীয় মন্ত্রকের ভারত-জার্মান নিরন্তর কর্মপ্রচেষ্টা কেন্দ্র সম্পর্কিতযৌথ ঘোষণা সম্পর্কে আজ অবহিত করা হয় কেন্দ্রীয় মন্ত্রিসভাকে। প্রধানমন্ত্রী শ্রীনরেন্দ্র মোদীর নেতৃত্বে অনুষ্ঠিত হয় মন্ত্রিসভার এই বৈঠক। যৌথ ঘোষণাপত্রটিস্বাক্ষরিত হয় এ বছর ৩০ মে তারিখে জার্মানিতে। ঐ সময় ভারত ও জার্মানির মধ্যেআন্তঃসরকারি পরামর্শ বৈঠকের সময় এই যৌথ ঘোষণাপত্র স্বাক্ষরের সিদ্ধান্ত নেওয়া হয়। বৈঠকটিঅনুষ্ঠিত হয় বার্লিনে ভারতের প্রধানমন্ত্রী এবং জার্মানির ফেডারেল চ্যান্সেলরেরমধ্যে। ঘোষণাপত্রে স্বাক্ষর করেন ভারতের পক্ষে কেন্দ্রীয় বিজ্ঞান ও প্রযুক্তি তথাভূ-বিজ্ঞান মন্ত্রী ডঃ হর্ষ বর্ধন এবং জার্মানির পক্ষে ঐ দেশের শিক্ষা ও গবেষণাদপ্তরের মন্ত্রী অধ্যাপক (ডঃ) জোহানা ওয়াঙ্কা। এইযৌথ ঘোষণাপত্রের লক্ষ্য ও উদ্দেশ্য হল ভারত ও জার্মানির বিজ্ঞানীদের মধ্যে বিজ্ঞানচর্চা, প্রশিক্ষণ, তথ্যের আদানপ্রদান, নীতিগত সহায়তা ইত্যাদি ক্ষেত্রে পারস্পরিকসহযোগিতা বৃদ্ধির লক্ষ্যে নিরন্তর উন্নয়ন তথা জলবায়ুপরিবর্তনের মোকাবিলার স্বার্থে দু’দেশের এই পারস্পরিক সহযোগিতার একটি রূপরেখাচূড়ান্ত করা হয়। /
আগামী ২২ অক্টোবর ‘রোজগার মেলা’র সূচনা করবেন প্রধানমন্ত্রী

নয়াদিল্লি, ২০ অক্টোবর ২০২২ এক ভিডিও কনফারেন্স-এর মাধ্যমে আগামী ২২ অক্টোবর বেলা ১১টার সময় ‘রোজগার মেলা’র সূচনা করবেন প্রধানমন্ত্রী শ্রী নরেন্দ্র মোদী। এই মেলার মাধ্যমে ১০ লক্ষ কর্মী নিয়োগের এক বিশেষ অভিযান শুরু হবে। ঐদিন ৭৫ হাজার নতুন প্রার্থীকে নিয়োগপত্রও দেওয়া হবে। তাঁদের উদ্দেশে এক বক্তব্যও রাখবেন প্রধানমন্ত্রী। দেশের তরুণ ও যুব সমাজের জন্য কর্মসংস্থানের সুযোগ সৃষ্টির মাধ্যমে নাগরিক কল্যাণে প্রধানমন্ত্রীর প্রতিশ্রুতি পূরণের পথে এই মেলা হয়ে উঠবে একটি গুরুত্বপূর্ণ পদক্ষেপ। প্রধানমন্ত্রীর নির্দেশে সবক’টি সরকারি মন্ত্রক ও দপ্তরে শূন্য পদ পূরণের জন্য ব্যাপক তোড়জোড়ও শুরু হয়েছে। নিযুক্ত নতুন প্রার্থীরা কেন্দ্রীয় সরকারের ৩৮টি মন্ত্রক ও দপ্তরের বিভিন্ন কার্যালয়ে কাজে যোগ দেবেন। গ্রুপ ‘এ’ (গেজেটেড) ও গ্রুপ ‘বি’ (গেজেটেড) এবং গ্রুপ ‘বি’ (নন-গেজেটেড) ও গ্রুপ ‘সি’ পদে এই নিয়োগ করা হবে। যে পদগুলিতে প্রার্থীদের নিয়োগ করা হবে তার মধ্যে রয়েছে – কেন্দ্রীয় সেনাকর্মী, সাব-ইন্সপেক্টর, কনস্টেবল, এলডিসি, স্টেনো, পিএ, ইনকাম ট্যাক্স ইন্সপেটর, এমটিএস ইত্যাদি। বিভিন্ন সরকারি মন্ত্রক ও দপ্তরের নিজস্ব নিয়োগ প্রক্রিয়ায় অথবা ইউপিএসসি, এসএসসি, রেলওয়ে রিক্রুটমেন্ট বোর্ড ইত্যাদির মাধ্যমে এই নিয়োগ অভিযান চলবে। দ্রুত নিয়োগের লক্ষ্যে বাছাই প্রক্রিয়াকে সরল ও প্রযুক্তি-চালিত করে তোলা হয়েছে।
প্রধানমন্ত্রী মানুষকে আতঙ্কিত না হতে এবং অপ্রয়োজনীয় ভ্রমণ এড়ানোর পরামর্শ দিয়েছেন

প্রধানমন্ত্রী শ্রী নরেন্দ্র মোদী মানুষকে আতঙ্কিত না হতে এবং অপ্রয়োজনীয় ভ্রমণ এড়ানোর পরামর্শ দিয়েছেন। চিকিৎসকদের পরামর্শ মেনে চলার পাশাপাশি, প্রধানমন্ত্রী আরও বলেছেন যাদেরকে বাড়িতে কোয়ারান্টাইনে থাকতে বলা হয়েছে তাদের এই নির্দেশ মেনে চলতে হবে। একগুচ্ছ ট্যুইট বার্তায় প্রধানমন্ত্রী বলেছেন, “ভুললে চলবে না – সতর্কতা প্রয়োজন, আতঙ্ক নয়! শুধুমাত্র বাড়িতে থাকাই নয়, যে শহরে আপনি আছেন সেখানেই থাকা অত্যন্ত গুরুত্বপূর্ণ। অপ্রয়োজনীয় ভ্রমণ আপনাকে বা অন্যদের কোনও সাহায্য করবে না। এই সময় প্রত্যেকটি ছোট ছোট পদক্ষেপ বড় ভূমিকা নিতে পারে।” “এই সময় আমাদের সবাইকে চিকিৎসক ও প্রশাসনের পরামর্শ মেনে চলা বাঞ্ছনীয়। যাদের বাড়িতে কোয়ারান্টাইন থাকতে বলা হয়েছে, তাদের সেই পরামর্শ মেনে চলার আর্জি জানাচ্ছি। এতে শুধু আপনি নন, আপনার পরিচিত ও পরিবারের সবাই সুরক্ষিত থাকবে।” তথ্য প্রযুক্তি কর্মী ও নিরবিচ্ছিন্ন পরিষেবার সঙ্গে যুক্ত কর্মীদের প্রশংসা করে প্রধানমন্ত্রী বলেছেন, “কোভিড-১৯ মোকাবিলায় তাদের এই অসামান্য ভূমিকা দেশবাসী বহু বছর মনে রাখবে।” এক ট্যুইট বার্তায় প্রধানমন্ত্রী বলেছেন, “এরা মহান, এদের অবিস্মরণীয় ভূমিকা দেশবাসী বহু বছর ধরে মনে রাখবে।” একদম ঠিক! তথ্য প্রযুক্তি কর্মী যারা কঠোর পরিশ্রম করে দেশবাসীকে নিরবিচ্ছিন্ন পরিষেবা দিয়ে চলেছে, তাদের জন্য ভারত গর্বিত। কোভিড-১৯ মোকাবিলায় গবেষক ও শিল্প কর্মীদের একটা বড় ভূমিকা রয়েছে। #IndiaFightsCorona
পণ্য ওপরিষেবা কর (জিএসটি) বিল অনুমোদিত হওয়ায় দেশবাসীকে অভিনন্দন প্রধানমন্ত্রীর

পণ্যও পরিষেবা কর (জিএসটি) বিল অনুমোদিত হওয়ায় দেশবাসীকে অভিনন্দন জানিয়েছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “জিএসটিবিল অনুমোদিত হওয়ায় সকল দেশবাসীকে জানাই আমার অভিনন্দন। নতুন বছরের শুরুতে নতুননিয়ম-নীতির সূচনা। অভ্যুদয় ঘটতে চলেছে এক নব ভারতের।” /
রাজধানীর এইম্‌স ক্যাম্পাসগুলিতে নতুন করে গড়ে তোলা হবে আবাসিক কলোনি

রাজধানীর অল ইন্ডিয়া ইনস্টিটিউট অফ মেডিকেল সায়েন্সেস (এইম্‌স)-এরপশ্চিম আনসারি নগর এবং আয়ুর বিজ্ঞান নগর ক্যাম্পাসের মধ্যে অবস্থিত আবাসিককলোনিগুলিকে নতুন করে গড়ে তোলার প্রস্তাবটি আজ অনুমোদিত হল প্রধানমন্ত্রী শ্রীনরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। বর্তমানে ঐ দুটিক্যাম্পাসে যে টাইপ-১ থেকে টাইপ-৪ পর্যন্ত বাসস্থানগুলি রয়েছে সেগুলির পরিবর্তেনতুন আবাস গড়ে তোলা হবে। এছাড়াও, সম্প্রসারিত হবে সামাজিক পরিকাঠামো সংক্রান্তসুযোগ-সুবিধা। ৩০ বছরের রক্ষণাবেক্ষণ এবং অন্যান্য খরচ সহ এই প্রকল্পের জন্য মোটব্যয়ের প্রস্তাব করা হয়েছে ৪,৪৪১ কোটি টাকা। পর্যায়ক্রমে সমগ্র প্রকল্পটির নির্মাণকাজ সম্পূর্ণ হতে সময় লাগবে পাঁচ বছর। /
অসময়ের ঝড়বৃষ্টিতে দেশের বিভিন্ন প্রান্তে জীবনহানির ঘটনা ঘটায় প্রধানমন্ত্রীর শ��ক

মধ্যপ্রদেশ, রাজস্থান, মণিপুর-সহ দেশের বিভিন্ন প্রান্তে অসময়ের ঝড়বৃষ্টিতে জীবনহানির ঘটনা ঘটায় প্রধানমন্ত্রী শ্রী নরেন্দ্র মোদী শোক প্রকাশ করেছেন। এক বার্তায় তিনি বলেছেন, “সরকার ক্ষতিগ্রস্তদের সবরকম সহায়তা দেওয়ার জন্য প্রচেষ্টা চালাচ্ছে। পরিস্থিতির ওপর নজর রাখা হচ্ছে”। এই প্রেক্ষিতে প্রধানমন্ত্রী জাতীয় ত্রাণ তহবিল থেকে নিহত ব্যক্তিদের নিকটাত্মীয়দের ২ লক্ষ টাকা এবং আহতদের জন্য ৫০ হাজার টাকা করে অর্থ মঞ্জুর করেছেন।